CELEX: 61971CJ0080
Language: da
Date: 1972-03-22
Title: Domstolens Dom af 22. marts 1972. # Adalgisa Merluzzi mod Caisse primaire centrale d'assurance maladie de la région parisienne. # Anmodning om præjudiciel afgørelse: Commission de première instance du contentieux de la sécurité sociale et de la mutualité sociale agricole de Paris - Frankrig. # Identifikation ikke nødvendig. # Sag 80-71.

DOMSTOLENS DOM
      AF 22. MARTS 1972
      
         Adalgisa Merluzzi
      
      
         mod Caisse primaire centrale d'assurance maladie de la région parisienne
      
      
         (anmodning om præjudiciel afgørelse indgivet af Commission de premiére instance du contentieux de la sécurité sociale et de la mutualité sociale agricole de Paris)
      
      »Identifikation ikke noødvendig«
      Sag 80/71
      Processprog: Fransk
      
      Angående:
      En anmodning om fortolkning af bilag G, afdeling IV, litra B) i Rådets forordning nr. 3 »om social tryghed for vandrende arbejdstagere«, som ændret ved artikel 4 i Rådets forordning nr. 19/68 af 5. april 1968JO L 87, 1968).
      Domskonklusion :
      Bilag G, IV, B) i forordning nr. 3 skal fortolkes således, at lov nr. 65/555 af 10. juli 1965, der tildeler franskmænd, som udøver eller har udøvet beskæftigelse i udlandet, mulighed for at blive omfattet af ordningen for frivillig alderdomsforsikring, finder anvendelse på sådanne statsborgere fra de andre medlemsstater, som ved indgivelsen af deres anmodning i mindst 10 år har været omfattet af en af de franske ordninger, som er opført i artikel 2, stk. 1 og 2 i forordning nr. 3.
      Generaladvokatens forslag til afgørelse:
      Udtrykket i afdeling IV, B i bilag G til forordning nr. 3 »omfattet af den franske lovgivning, tvungent eller frivilligt fortsat«, skal forstås således, at de pågældende personer var omfattet af den franske socialforsikring. For bedømmelsen af sagens omstændigheder er alene fransk lovgivning afgørende, eventuelt i forbindelse med en godtgørelse af, at der er ydet bidrag til en lovmæssig socialsikringsordning, eller at der forelå en forsikring uden bidragsbetaling.
      Sammendrag
      
               1.
            
            
               Præjudicielle spørgsmål — Domstolens beføjelser — grænser
               (EØF-traktaten, artikel 177)
            
         
               2.
            
            
               Social sikring af vandrende arbejdstagere — fransk lovgivning — lov nr. 65/555 af 1 0. juli 1965 — anvendelse på de andre medlemsstaters statsborgere — betingelser
               (Forordning nr. 3, bilag G, IV, B)
            
         
               1.
            
            
               Inden for rammerne af artikel 177 kan Domstolen hverken tage stilling til sagens faktiske omstændigheder eller træffe afgørelse om nationale retsregler. Af det stillede spørgsmål kan den imidlertid uddrage de elementer, som vedrører fortolkningen af fællesskabsretten.
            
         
               2.
            
            
               Bilag G, IV, B) i forordning nr. 3 skal fortolkes således, at lov nr. 65/555 af 10. juli 1965, der tildeler franskmænd, som udøver eller har udøvet beskæftigelse i udlandet, mulighed for at blive omfattet af ordningen for frivillig alderdomsforsikring, finder anvendelse på sådanne statsborgere fra de andre medlemsstater, som ved indgivelsen af deres anmodning i mindst 10 år har været omfattet af en af de franske ordninger, som er opført i artikel 2, stk. 1 og 2 i forordning nr. 3.